पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. शताब्दी एक्सप्रेस के बाद अब जनशताब्दी एक्सप्रेस के एसी कोच में गड़बड़ी आ गई है। गड़बड़ी भी ऐसी कि दो दिन से ट्रेन बिना एसी कोच के ही चलाई जा रही है। शनिवार को यात्रियों ने डिप्टी एसएस दफ्तर में अपनी शिकायतें दर्ज करवाईं। शुक्रवार को ट्रेन में बिना जानकारी के सी-1 एसी चेयरकार की जगह डी-7 कोच लगा दिया गया। यह इंजन के ठीक पीछे लगा था। जबकि दूसरा कोच डी-७ के बाद लगाया गया। ऐसे में यात्री पहले तो एसी कोच ही ढूंढते रहे। बाद में उन्हें पता चला कि एसी कोच है ही नहीं। शनिवार को भी ऐसी ही स्थिति रही।
यात्रियों ने दर्ज शिकायत में कहा है कि यदि एसी कोच नहीं हैं, तो रेलवे को टिकट बुक ही नहीं करनी चाहिए। अधिकारियों का कहना है कि वीरवार रात को जनशताब्दी के सी-1 कोच का एसी खराब हो गया था। इलेक्ट्रिकल विभाग के निर्देश पर कोच को हटा दिया गया।
डिवीजन में इस समय के केवल पांच एसी चेयरकार है। चार एसी चेयरकार सुपर एक्सप्रेस में लगाए गए हैं। एक एसी चेयरकार जनशताब्दी एक्सप्रेस में लगा है। सीनियर डिवीजनल मैकेनिकल इंजीनियर सीएंडडब्ल्यू आसी गुप्ता का कहना है कि कोच को ठीक कर लिया गया है रविवार को इसे ट्रेन में लगाकर रवाना किया जाएगा। मालूम हो कि जनशताब्दी एक्सप्रेस में कुल आठ कोच होते है। इसमें एक एसी चेयरकार, पांच नान एसी चेयरकार और दो एसएलआर होती है।
बिल्टी पर लिखा गलत नंबर, परेशान हुए मार्कफेड अधिकारी
जालंधरत्न ईस्टर्न रेलवे के कूच विहार स्टेशन से बारदाना लेकर चला एक वैगन दो दिन तक जालंधर यार्ड में खड़ा रहा। बारदाना मार्कफेड ने मंगवाया था। परंतु बिल्टी में गलत वैगन नंबर दर्ज कर देने के कारण समस्या खड़ी हो गई। कूच विहार से वैगन नंबर 93916 में बारदाना चढ़ा दिया गया।
जो बिल्टी बनाई गई, उसमें वैगन नंबर 93913 लिख दिया गया। मार्कफेड के अधिकारी दो दिन तक जालंधर में उस नंबर का वैगन तलाशते रहे। अंत में मामला साफ हुआ। मार्कफेड ने डैमेज चार्ज क्लेम करने की बात कही, लेकिन रेलवे ने मामला सुलझा लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn